CELEX: 32016R0664
Language: fi
Date: 2016-04-26 00:00:00
Title: Komission täytäntöönpanoasetus (EU) 2016/664, annettu 26 päivänä huhtikuuta 2016, tiettyjen tavaroiden luokittelusta yhdistettyyn nimikkeistöön

29.4.2016   
            
            
               FI
            
            
               Euroopan unionin virallinen lehti
            
            
               L 115/19
            
         KOMISSION TÄYTÄNTÖÖNPANOASETUS (EU) 2016/664,
   annettu 26 päivänä huhtikuuta 2016,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä huhtikuuta 2016.
      
         
            Komission puolesta,
         
         
            puheenjohtajan nimissä
         
         Stephen QUEST
         
            Verotuksen ja tulliliiton pääosaston pääjohtaja
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Videokuvan ottamiseen ja tallentamiseen tarkoitettu kannettava akkukäyttöinen laite, jonka mitat ovat noin 10 × 5 × 2 cm ja paino noin 120 g ja jossa on
                  
                              —
                           
                           
                              objektiivi,
                           
                        
                              —
                           
                           
                              nestekidenäyttö, jonka läpimitta on noin 5 cm (2 tuumaa),
                           
                        
                              —
                           
                           
                              mikrofoni,
                           
                        
                              —
                           
                           
                              kaiutin,
                           
                        
                              —
                           
                           
                              prosessori,
                           
                        
                              —
                           
                           
                              sisäinen litiumioniakku,
                           
                        
                              —
                           
                           
                              sisäinen muisti, jonka kapasiteetti on enintään 8 GB,
                           
                        
                              —
                           
                           
                              sisäänrakennettu (ulostyöntyvä) USB-liitin,
                           
                        
                              —
                           
                           
                              HDMI-ulostulo ja
                           
                        
                              —
                           
                           
                              sisäänrakennettu CMOS-kuva-anturi.
                           
                        Laitteessa on digitaalinen kaksivaihetarkennustoiminto. Se pystyy tallentamaan videokuvaa enintään 2 tunnin ajan 1 280  × 720 pikselin resoluutiona kuvataajuudella 30 kuvaa sekunnissa. Se ei pysty ottamaan yksittäisiä kuvia.
                  Laitteen tallentama videokuva voidaan siirtää joko sisäänrakennetun USB-liitännän avulla automaattiseen tietojenkäsittelykoneeseen tai HDMI-kaapelin avulla televisiovastaanottimeen.
                  Kun laite esitetään tullille, videotiedostoja voidaan myös siirtää automaattiselta tietojenkäsittelykoneelta laitteelle sisäänrakennetun USB-liitännän avulla. Laitetta voidaan käyttää myös erillisenä tallennusvälineenä.
               
               
                  8525 80 99 
               
               
                  Luokittelu määräytyy yhdistetyn nimikkeistön yleisten tulkintasääntöjen 1 ja 6 mukaan sekä CN-koodien 8525 , 8525 80  ja 8525 80 99  nimiketekstien mukaisesti.
                  Koska laitteella voidaan tallentaa ainoastaan videokuvaa, luokittelu CN-koodin 8525 80 30  digitaalikameraksi ei tule kyseeseen. Se, ettei laitteessa ole optisen tarkennuksen toimintoa, ei estä sen luokittelua videokameranauhuriksi (ks. asia C-178/14, Vario Tek, ECLI:EU:C:2015:152, 17–29 kohta). Laitteen objektiivisten ominaisuuksien perusteella se on videokameranauhuri.
                  Videotiedostoja voidaan siirtää ja tallentaa laitteeseen automaattisesta tietojenkäsittelykoneesta. Laite pystyy suorittamaan tämän toiminnon itsenäisesti ilman, että siihen on tehtävä muutoksia. Sen vuoksi laitteen katsotaan voivan tallentaa videotiedostoja myös muista lähteistä kuin sisäänrakennetusta televisiokamerasta (ks. asia C-178/14, Vario Tek, ECLI:EU:C:2015:152, 30–39 kohta).
                  Luokittelu CN-koodin 8525 80 91  videokameranauhuriksi, jolla voidaan tallentaa ainoastaan televisiokameralla otettua kuvaa ja ääntä, ei näin ollen tule kyseeseen.
                  Sen vuoksi laite on luokiteltava CN-koodiin 8525 80 99  muuksi videokameranauhuriksi.